b'\n_START_ARTICLE_\nGlavni \xc5\xbeu\xc4\x8dovod\n_START_PARAGRAPH_\nGlavni \xc5\xbeu\xc4\x8dovod (lat. ductus choledochus) je vod koji odvodi \xc5\xbeu\xc4\x8d u dvanaesnik, a nastaje spajanjem voda \xc5\xbeu\xc4\x8dnog mjehura (lat. ductus cysticus) sa zajedni\xc4\x8dkim jetrenim vodom (lat. ductus hepaticus communis)._NEWLINE_Donji kraj glavnog \xc5\xbeu\xc4\x8dnog voda spaja se sa glavnim gu\xc5\xa1tera\xc4\x8dnim vodom (lat. ductus pancreaticus major) u ampulu Vateri (lat. ampulla hepatopancreatica). Ampulu obavija mi\xc5\xa1i\xc4\x87 hepatopankreasni sfinkter (Oddijev sfinkter, lat. sphincter ampullae hepatopancreaticae) koji kada je kontrahiran sprje\xc4\x8dava ulazak \xc5\xbeu\xc4\x8di u tanko crijevo.'